Volvo XC 90 hefur farið upp um heilan flokk . XC 90 , sem kom fyrst á markað 2002 og hefur selst með ágætum hér á landi , er ekki einungis stærri en áður heldur mun meira í hann lagt á alla vegu . Langþráð kynslóðaskipti sem urðu á honum seint á síðasta ári færa hann í flokk lúxusjeppa þar sem fyrir eru þýsku risarnir Mercedes-Benz ML , Audi Q 7 og BMW X 5 . Það hafði greinilega verið beðið eftir breytingu á bílnum því nú þegar hafa selst um 50 bílar af þessari gerð . Bíllinn er framleiddur í Svíþjóð . Hérlendis er XC 90 boðinn með 2ja lítra forþjöppudísilvél , 225 hestafla , og í þremur búnaðarútfærslum , þ.e. Momentum , R-Design og Inscription , allt sjö sæta bílar . Við prófuðum hann í síðastnefndu gerðinni . Um áramót er bíllinn væntanlegur með tvinnaflrás og hafa þegar um 20 slíkir vagnar selst . XC 90 er algjörlega nýr bíll frá grunni á nýjum undirvagni og með gjörbreyttri útlitshönnun . Framendinn er mun aðsópsmeiri en áður með stóru grilli og fínlegum LED framljósum . Bíllinn virkar allur mun verklegri og stærri , sem hann og er og munar þar um tæpa 15 cm . Það var sannarlega kominn tími á breytingar og þær virðast að öllu leyti hafa gengið upp . Innanrýmið eitt hið vandaðasta Innanrýmið í Volvo XC 90 er eitt hið vandaðasta sem fyrirfinnst í þessum stærðarflokki . Stýringar á margvíslegum búnaði fara fram i gegnum áberandi 12,3 tommu stórum snertiskjá á miðju mælaborðinu og kosturinn við þetta fyrirkomulag er hve framsetningin er skýr og lógísk . Skjárinn virkar eins og spjaldtölva með flettiaðgerðum . Á skjánum má til að mynda stýra stillingum á framsætum sem auk halla á sætisbaki og setu bjóða upp mjóbaksstuðning , lengingu á setunni og færslu fram og aftur . Ökumannssætið styður fullkomlega við líkamann og upplifunin er eins og vera skorðaður af öryggi undir stýri . Nánar er fjallað um málið í Bílum , fylgiriti Viðskiptablaðsins . Áskrifendur geta nálgast pdf-útgáfu af blaðinu með því að smella á hlekkinn Tölublöð